Document ID: /roh_data/filtered/fineweb-2-filterrobots_roh.jsonl.gz/73398

News
educa.ch a l’arena da Swisscom
En il rom dals Swiss Education Days vegn educa.ch a s’occupar cun l’identitad digitala durant la dieta da Spezialists CTII sco er en l’arena da Swisscom. Segirtad, promoziun da las cumpetenzas medialas, exempels Good Practice ed Open Educational Resources stattan en il focus.
Novas medias e furmaziun professiunala
Il Forum svizzer per la furmaziun professiunala e la cooperaziun internaziunala (FOBBIZ) tegna sia radunanza annuala igl 1. da december a Zollikofen. Las novas medias midan er la relaziun tranter scolader ed emprendist. En workshops e discussiuns vegn discutà davart questa tematica.
Dialog cun in astronaut
11.10.16 / MINT
En il rom dal project ARISS Europe pon intginas classa communitgar cun agid d’in radio cun in astronaut a la Staziuns spaziala internaziunala. Las classas pon deponer lur candidatura fin ils 30 da november 2016. La conversaziun cun in astronaut è previsa tranter il settember 2017 ed il schaner 2018.
Festival per films didactics 2017
Sut il motto «Co protegel jau l’ambient?» èn classas da scola envidadas a prender part a la concurrenza da films didactics. Films davart consum, clima, mobilitad e natira cun ina durada maximala da trais minutas pon vegnir inoltrads fin ils 7 d’avrigl 2017.
Identitad digitala, scola e ses acturs
Quest tema stat en il center da la dieta d’experts ICT dal CTII che ha lieu ils 9 da november a la BERNEXPO en il rom dals Swiss Education Days. Il program definitiv cun la glista dals experts è online e vegn actualisada permanentamain. Il termin d’annunzia è igl 1. da november 2016.
App per la protecziun da datas
L’incumbensà per la protecziun da datas dal chantun da Turitg ha lantschà ina app en chaussa per las scolas popularas. L’app è creà en furma da lexicon cun in index da A – Z. Tar dumondas pon utilisadras ed utilisaders directamain contactar il team da cussegliaziun.